
UBHALO LOKUYILA NELONXIBELELWANO 

1. INTSHAYELELO 
Le ncwadi inika ingcaciso emfutshane ngendlela zokubhala kwaye inika amanqaku nemizekelo engqamene neendidi zezincoko, imihlathi emide nemifutshane. Ukufundiswa kwezi tekisi kuza kwenza abafundi ukuba bafumana ngokuzeleyo okuqhubeka kwisiphumo sokufunda sesi-03: UKUBHALA NOKUNIKEZELA NGOKUBHALIWEYO:   Umfundi uyakwazi ukubhala nokunikezela ngakubhalileyo ngokoluhlu olubanzi lweenjongo, nabantu abafumana ulwazi, esebenzisa imithetho nemigaqo elawula ukusetyenziswa kolwimi, kunye nezakhiwo ezifanelekileyo kwiimo ezingafaniyo 

 Lo mqulu ngowokusetyenziswa ngotitshala nabafundi besiXhosa uLwimi lwaseKhaya, olokuQala olongezelelweyo nolwesiBini olongezelelweyo. (Qaphela izihlomelelo zetekisi ezinokusetyenziswa kunye nenani lamagama ekufuneka ebhaliwe kwimigangatho eyahlukeneyo yolwimi.
2. INKQUBO YOKUBHALA 

Ukubhala nokuyila nelonxibelelwano. Kubalulekile ukunika abafundi ithuba lokuyenza le nkqubo. Kufuneka:

· Bathathe isigqibo ngesihloko, nenjongo yesicatshulwa kunye nabantu abaza kwamkela ulwazi kwisicatshulwa esiza kubhalwa kunye/okanye eza kuyilwa.

· Benze intshayelelo-ngxoxo yezimvo, besebenzisa, umzekelo, iimephu zengqondo, iflowu tshathi , noluhlu lwezinto.

· Bakhangele iincwadi nezinye izixhobo zokufunda ezifanelekileyo, bachonge ulwazi olufanelekileyo, baze bahlengahlengise kakuhle izimvo.

· Babonise ngoyilo lokuqala, oluthathela ingqalelo injongo, abantu abamkela ulwazi, isihloko kunye nohlobo lonxibelelaniso/loncwadi.

· Bafunde uyilo lokuqala ngendlela ehluzayo, baze bafumane impendulo kwabanye (abafunda nabo eklasini, utitshala, amalungu osapho)

· Ukumana beyila amathuba ngamathuba ngokwaneleyo, befunda kwakhona abakubhalileyo (beqwalasela impendulo abayifumeneyo), befundela ukulungisa iziphene nokuhlela uyilo.

· Baveze uyilo lokugqibela olwenziwe kakuhle.

· Bacinge, baze bavavanye isiphumo sokugqibela umfundi ngamnye ekwenza oku ezimele, aze aphinde akwenze oku nabanye abafundi afunda nabo, kunye notitshala.

· Banikezele ngesiphumo sokugqibela ngokwabelana nabalingane babo, ootitshala, abazali kunye nabanye abathathi-nxaxheba.

· Abafundi kufuneka babhale rhoqo. Amaphephandaba apapashwa ntsuku zonke, okanye ngeveki, angahlolwa ngokusesikweni, azizixhobo eziluncedo ekukhuthazeni.ukubhala, Abafundi kufuneka basoloko benikwa ithuba lokubhala bekhululekile, kungekho mfuneko yakubahlola.

· Kubhalo olusesikweni kucetyiswa ukuba ootitshala bahlole olo hlobo lobuchule okanye izakhonwana ekusetyenzwa ngabo ngelo xesha laloo nkqubo. Umzekelo, akunyanzelekanga ukuba bonke ubuchule obuvezwa kulwimi kusetyenzwengabo ngenyathelo ngalinye lenkqubo, nto leyo eyayisisimo-ngqondo sootitshala ababefundisa ulwimi kudala. Ngenxa yoko, ukujongeka kokubhala, njengento ebubuchule bomfundi, yayingahoyekanga kwaphela, nanjengoko isoloko ifuna ukuhlola okwenziwa ngamandla/nzulu.

· Abalingane kufuneka nabo bafunde ukuhlela umsebenzi wabanye, nanjengoko oku iyenye into ebalulekileyo kwinkqubo yokubhala.

· Umba obalulekileyo kwesi siphumo ngumsebenzi obhalwayo. Kungabelwana kunye nabalingane, ootitshala, isikolo sonke siphela, abazali okanye uluhlu olubanzi lwabathathi-nxaxheba. Umfundi uya kuba nelunda ngumsebenzi osongwe kakuhle wagqitywa.

3. INDIDI ZEZINCOKO
3.1
Isincoko esibalisayo

Kwisincoko esibalisayo kulapho kubaliswa khona ibali okanye kulapho kubaliswa ngesiganeko esadlulayo. Singavelelwa nangayiphina indlela. 

Imizekelo yezihloko:

●
Sasinexesha elimnandi kakhulu. Ukutya kwakumnandi, umculo usitsho kamnandi nabantu endandinabo besonwabisa. Ngesiquphe kwavakala inyikima wanga umhlaba uyashukuma. Bhala ngesi siganeko.

●
Elona bali lincamisa umxhelo endakha ndalibaliselwa ngutatomkhulu wam.

Gqala oku kulandelayo xa ubhala isincoko esibalisayo:

●
Ibali kufuneka libe nomxholo obambekayo nokholelekayo nokuba lisekwe kwinto ebuntsomirha.

●
Isincoko esibalisayo sidla ngokubhalwa kusetyenziswe ixesha eladlulayo.

●
Umhlathi oyintshayelelo kufuneka uyithimbe ingqondo yalowo ufunda isincoko.

●
Ibali elililo lisoloko linento elifuna ukuyiphuhlisa. 

●
Isiphelo esinomdla ongaqhelekanga sinika ibali umqukumbelo wokugqibela.

●
Umdla womfundi kufuneka ugcinwe kude kuyokuba sekupheleni. Kufuneka isimbo, izixhobo zobuciko kunye nentshukumo elapha ebalini ziqinisekise ukuba umfundi ugcinwa enomdla.

●
Ukubalisa okuphumeleleyo kubonakalisa ngokucacileyo iinkcukacha zokuva  ezinjengokubona, isandi, incasa, ivumba kunye nezo zinokuviwa ngokuziphatha ngesandla.

●
Isincoko esibalisayo sisoloko sinophawu lokuchaza olumandla.

3.2
Isincoko esichazayo

Kwisincoko esichazayo, umbhali uchaza umba othile, ngaloo ndlela ezama ukuba umfundi asive, asiqonde isihloko esichazwa kangangoko ngendlela ecace gca. Kungachazwa umntu othile kungenjalo umba othile.

Imizekelo yezihloko:

●
Kwigumbi lokulindela logqirha wamazinyo. Chaza indlela ova ngayo 
           kwanoluvo lwakho ngeli gumbi.

●
Ubusuku benkqwithelo. Chaza.

Gqala oku kulandelayo xa ubhala isincoko esichazayo:

●
Umbhali kufuneka ayile umfanekiso ngokusebenzisa amagama achaza 
           oko kwenzeka kwesi sincoko sichazayo.

●
Amagama kwakunye noluvo akhethwa ngocoselelo ukuze kuphunyezwe 
           ifuthe elifunekayo.

●
Kungasetyenziswa imifanekiso ntelekelelo yeliso, isandi, incasa kunye
           nomfanekiso wokubamba into uyichukumisa, kusenzelwa ukunika umfanekiso
           othe tha waloo nto ichazwayo kwisincoko.

●
Izafobe zisetyenziswa zikwimo yazo yentsusa.

●
Kufuneka abafundi babe namava ngesihloko. Kunzima kakhulu ukuchaza into ngaphandle kokuba ube nolwazi lwentsusa ngento leyo ayichazayo.

3.3
Isincoko esiqiqisisayo
Kwisincoko esiqiqisisayo kulapho kunxityelelwana ngezimvo okanye ulwazi ngendlela eyondeleleneyo neqiqayo. Esi sisincoko sezimvo apho umbhali acacisa izimvo okanye anike amanqaku ngendlela emisiweyo. Isincoko esiqiqisayo sisincoko esiphandwe kakuhle kakhulu, yaye izimvo zingqinwa ngokunika amanqaku kunye namanani apho kufaneleke khona.

Imizekelo yezihloko:

1. Bangaphezu kwamawaka abantu ababulawa kwiingozi zendlela ngeeholide zikaDisemba. Ingapheliswa njani le nyhikityha yokufa kwiindlela zethu? 

2. Xoxa ngendlela oya kuyisebenzisa ukuqokelela imali yokwenza itheko lokuthi ndlelantle kubafundi bebanga le-12.
Gqala le miba ilandelayo xa ubhala isincoko esiqiqisisayo:

· Kufuneka ube nolwazi oluphangaleleyo ngesihloko ekufuneka kubhalwe ngaso.

· Uphando oluncomekayo lubalulekile nanjengoko kufuneka ukuba iinkcazelo zixhaswe ngezinto eziyinyani nezinokwenzeka.

· Nanjengoko lowo ufundayo enokungabi nalwazi nakuqonda kuthe ngqo ngesihloko eso, kufuneka umbhali acacise nayiphi na imiba enokungaqheleki.

· Izimvo kufuneka zilungelelaniswe kakuhle ngendlela eyondeleleneyo, zimthathe lowo ufundayo zimsuse koko akwaziyo zimse koko angakwaziyo.

· Isincoko esiqiqisisayo sisoloko ubukhulu becala sibhalwa kwixesha langoku.

3.4 Isincoko esixoxayo

Kwisincoko esixoxayo umbhali unoluvo okanye imbono ethile, aze ke axoxe ngeenjongo zokukhusela okanye ukuphembelela icala alikhethileyo. Uluvo lombhali kufuneka lucace jikelele. Esi sisincoko apho umbhali anika uluvo lwakhe kuphela ngendlela ezama ukuqinisekisa lowo ufunda isincoko ukuba abelane nabanye ngoluvo lwakhe.

Imizekelo yezihloko:

· Umabonakude ubulala uyilo.  Ingaba uyavumelana nale ngcamango?

· Ikamva loMzantsi Afrika lixhomekeke kutyalo-mali lwamazwe asemzini. Nika ezakho iingcamango.

· Gqala ezi zinto zilandelayo xa ubhala isincoko esixoxayo:

· Qala isincoko ngokwandlala ezakho iimbono ngesihloko ngendlela enika izimvo ezizezakho netsalayo.

· Umbhali kufuneka anike uluhlu lweembono ukuxhasa uluvo, kunye nokuzingqina.

· Umbhali uya kuqwalasela kumanqaku angqinelana OKANYE achasane nenkcazelo.
· Isincoko esixoxayo singanika iimbono zombhali kuphela, izimvo ziya kunikwa ngendlela engqalileyo. Iintlobo ngeentlobo zezixhobo ezibonisa ubuciko, kunye nobugcisa bokucenga, kufuneka busetyenziswe.

· Ulwimi olusetyenziswayo luya kuba lolubonisa uvakalelo, yaye lungaba    loluchukumisayo, kodwa kufuneka lungabi nabukrwada.

· Isiphelo sesincoko kufuneka sibe nomdla, sicace  kwaye sinike inkcazelo ekholelekayo ngoluvo lombhali

3.5 Isincoko esiveza ingqiqo/esiqiqisayo
Isincoko esiveza ingqiqo sibhalwa ngendlela engabonisi kuqhutywa luluvo lombhali, yaye iinjongo zolu hlobo lwesincoko kukunika omabini amacala engxoxo. Umbhali uthathela ingqalelo iindidi ngeendidi zeemeko zesihloko esixoxwayo, aze anikezele ngezimvo ezingangqinelaniyo ngendlela engakhethi cala. Umbhali angafikelela kwisigqibo esithile ekupheleni kwesincoko, kodwa iingxoxo ezingqinelana okanye esichasene nesihloko kufuneka zibekwe ngendlela ebonisa ukulingana kwezimvo, nangendlela ecazulula ngokucacileyo kwisincoko siphela.

Imizekelo yezihloko:

1. Bhala isincoko apho uxoxa ngokulunga nokungalungi kokukhutshwa kwezisu.

· Abafundi kufuneka bakwazi ukukhetha iincwadi zabo ezabelwe ibanga abakulo. Xoxa ngale nkcazelo ujonge omabini amacala engxoxo.

Gqala ezi zinto zilandelayo xa ubhala isincoko esiveza ingqiqo:

· Umbhali kufuneka aqonde, kwakhona akwazi ukucingisisa nokucamngca ngawo omabini amacala engxoxo ngendlela engathathi cala, nangendlela ebonakalisa ulwazi.

· Okubhaliweyo kufuneka kucace, kubonakalise ingqiqo, kwakhona kubhalwe ngendlela engabonakalisi kuqhutywa luluvo lwakhe umbhali.

· Kufuneka kunikwe iinkcazelo ezizolileyo, ezicingisiswe zaxhaswa kakuhle.

· Ithoni kufuneka ingabonakalisi kuchukumiseka, iqinisekise kodwa ibe ingazithobi

· Umbhali angabonisa uluvo lwakhe ekupheleni kwesincoko,  

· oku kufuneka kwenziwe kwisiphelo sesincoko

3.6 Isincoko esicamngcayo (Ulwimi lwaseKhaya nolokuQala oloNgezelelweyo)
Kwisincoko esicamngcayo umbhali ucamngca ngoluvo, aze anike impendulo kunye novakalelo lwakhe oluchukumisayo. Umbhali angacamngca, umzekelo, ngamaphupha okanye umnqweno.

Imizekelo yezihloko zocamngco:

· Le yindlela endiyikhumbula ngayo eyona yona titshala yakhe yandifundisa.

· Nika ezakho izimvo ngobomi, kunye nendlela omabuphilwe ngayo.

Gqala ezi zinto zilandelayo xa ubhala isincoko socamngco:

· Isincoko esicamngcayo siya kuveza iimbono ngendlela eveza iimbono zombhali kuphela.

1. Uvakalelo kunye nokuchukumiseka, kudlala indima ephambili.

· Eyona ndawo ingundoqo apha kwisincoko esi ingaba yile inika inkcazo. Ezi nkcazo kufuneka zicace kakuhle yaye zijonge ukuhlaziya iinkumbulo okanye uvakalelo lombhali kumfundi.

2. Izimvo/iingcinga/uvakalelo olunikwayo kufuneka luveze ukunyaniseka kunye nokubandakanyeka komntu

4.   IMIHLATHI EMIDE

Iindidi zeetekisi umlingwa aya kulidele kukuba azibhale. 
4.1 ILETA YOBUHLOBO
· Olu didi lubhalelwa izihlobo, izalamane, abahlobo ngeenjongo ezahlukeneyo.

· Umbhali uyakwazi ukubhala ngenjongo yokuncokolo nje, ukuyala, ukungxengxeza malunga nezinto abathetha ngazo abo babhalelanayo. Kaloku basenokubhala nje ngenjongo yokumisa usuku lokuya kulobola, ukanti omnye angabhalela nje ukucela uthando okanye abe yinxalenye yeqela elithile elingabahlobo.

Injongo: Yeyona nto ibalulekileyo kuba ilawula umoya kwakunye nethoni yoko
                kubhalwayo.

Ithoni: Ibalulekile kuba yona iqhutywa kwayinjongo kunye nombhalelwa. Umbhali ke kufuneka aqiniseke ukuba ubhalela bani kanye. Umbhali usenokubhalela umsakwabo ecela ukuya kuchitha iiholide ukanti usenokubhalela unina okanye uyise esenza esi 
sicelo sinye. Umahluko uba kwithoni/ regista.

Idilesi: Idilesi efakwayo yeyombhali. Kufuneka ibhalwe ime kwaye ibhalwe ngesiXhosa. Umhla ubaluleke kakhulu kuba ubeka emxholweni konke okuthethwayo. Umzekelo ukuba umntu ubhala engawuxelanga umhla acele ukuza kuchitha impela-veki uyazi kanjani ukuba le ayicelayo sele idlule okanye iseza? Iziphumlisi zisetyenziswa kuphela kumagama aqhawulweyo.

Indlela yokuphela/ yokuqukumbela

Imihlathi:

Khumbula umgca oshiywayo ubonisa ukuqala komba omtsha

Owokuvula

Eyesiqu:

Owokuvula 

IINDIDI ZIMBINI

Iileta eziyimbalelwano nje phakathi kwabahlobo nezihlobo.Kwezi kuncokolwa iindaba nje malunga notyelelo, imitsahto, iiholide, imibhiyozo, ukucela imali njl.njl.Kwezi akukho mmiselo uthe nqo womongo.

Ezinye iileta zobuhlobo kufuneka uhlale nqo emongweni, ungqala nqo kumongo.Umz. xa unqwenelela ubani aphile okanye aphumelele kwiimviwo, xa uvakalisa amazwi ovelwano kobhujelweyo,usomeleza umntu ogulayo okanye osengxakini njl.

IFOMATHI / ISIMO
Idilesi yomntu obhala ileta, umhla, inyanga nonyaka, ibhalwa emantla ephepha malunga nesiqingatha sephepha.

Uvumelekile ukuboleka igama esiNgesini xa ubhala idilesi, iinyanga okanye usebenzise iinyanga zentsusa.

Shiya umgca phakathi kwedilesi nesibuliso (isibuliso sibhalwa ngesiXhosa)

Akukho ziphumlisi kwidilesi, isibuliso nesiphelo

Kwsibuliso sakho ubhala “endimthandayo” hayi othandekayo

Isiphelo sakho sixhomekeke kwisibuliso umz.Mama endimthandayo                                                                                            Owakho unyana/ntombi

Emva kwesibuliso ushiya umgca ubhale umhlathi wakho otshayeleumz.”ndiphilile endingavuya ukuba nawe uphilile” okanye “ndibhala le leta” olu hlobo lubangela ukuba ileta yakho ingabi namdla ife amanqe.Yiqale ngohlobo olunika umdla.

Kubalulekile ukuba imihlathi yakho yesiqu uyahlule ngokweengcamango ezahlukeneyo

Isiphelo seleta yakho sidla ngokubhekisa kwimibuliso okanye iminqweno emihle.

Umzekelo we leta yobuhlobo


4.1.1 Ileta zemicimbi/urhwebo
Khumbula ukuba ithini na injongo yakho yokubhala le leta
· Yintoni ekhokelele ukuba ndibhale le leta

· Ndincwase kufumana ntoni ngale leta?

· Ndilindele ukufumana ntoni ngale leta?

· Yiyiphi eyona ndlela inokundinceda ndifumane endikufunayo?

· Luluphi ulwazi olubalulekileyo ekufuneka ndinikezele ngalo ukuze ndilungelwe.

· (umzekelo- imihla yeeleta ezinxulumene nale nyewe  endikhe ndazifumana okanye ndazibhala, umhla wesibhengezo, imihla ebesikhe sahlangana ngayo,idilesi zeevenkile, amagama abantu abachaphazelekayo kulo mba, neenombolo zereferensi okanye ze-akhawunti.

Ziziphi izinto endinokuxhasa ngazo eli bango lam?

Ngawaphi amabango endinawo?

Umhlathi wokuqala

· Lo mhlathi usikhanyisela ngengxaki ekungayo kwanenjongo yakho yokubhala.

Isiqu

· Siba nemihlathi ukusuka kumhlathi omnye ukuya kwemithathu.
· Mayicace, ibeke ibango lakho uzixhase 

· Umba ngamnye mawube kumhlathi wawo.

· Imihlathi mayihambelane.

Umhlathi wokuvala

· Mawumshiye umbhalelwa ecacelwe gca ngeembono zakho malunga nalo mba uxelwayo.

· Makungabikho bumbolo-mbini buvakalayo.

· Ithoni/irejista yakho mayihambelane nalo mba kubhalwa malunga nawo.

· Sukusebenzisa ijagoni.

4.2 Ileta   eyoburhulumente neyorhwebo
Iimpawu 

· Ineedilesi ezimbini (eyokuqala yeyombhali weleta ikwingalo yangasekunene kumantla ephepha, eyesibini yeyalo mntu ubhalelwayo ikwingalo yangasekhohlo entla kwesibuliso.

· Entla kwale yesibini idilesi kuvela igama okanye isikhundla salo ubhalelwayo.

· Iidilesi zilandelwa sisibuliso umz Mhlekazi obekekileyo njl njl.

· Isibuliso silandelwa ngumcimbi engawo incwadi leyo, ushwankathelwe waba libinzana elifutshane. Kukho umgca otsityiweyo phakathi kwesibuliso kunye nomcimbi.

· Emva komcimbi kulandela isiqu seleta yakho, naso ke siba nentshayelelo umzimba kunye nomqukumbelo.

· Iphethwa ngelithi, Ozithobileyo, kuze kulandeliswe ngegama kunye nefani yombhali ngezantsi oko kukuthi isiphelo esifanalikileyo sibe negama nefani. Phakathi komhlathi wokuqukumbela kunye nesiphelo kubakho umgca otsitywayo.

· Intloko yomcimbi mayibekwe ngamagama atsala umdla.

· Isiqu sakhiwa ngemihlathi.

Umzekelo weleta yaseburhulumenteni 


	4.3  Imemorandum
Iimpawu 

· Iya kubani, ivela kubani?

· Umhla

· Isihloko somcimbi

· Umcimbi

                Umzekelo wememorandum


	


4.4 Iajenda nemizuzu yentlanganiso
Iimpawu 

· I-ajenda sisicwangciso senkqubo eza kulandelwa entlanganisweni xa kuxoxwa.

· Kwi ajenda kubekwa imiba/ izihlokwana ekuza kuxoxwa ngazo.

· Kwimizuzu kunikwa i-rekhodi ebhaliweyo yoko kwakugqitywe kuko kwintlanganiso esele idlulile

· Ihambelana nezihlokwana ezikwi-ajenda.

· Ubhala iziphakamiso kunye nezigqibo kuphela.

· Usebanzisa ixesha elidlulileyo xa uyibhala.

Umzekelo we-ajenda nemizuzu yentlanganiso

UDLIWANO-NDLEBE

Tips please

4.5 Inkcazelo ngobomi bomntu ongasekhoyo: obhitshuwari
· i- Obhitshuwari yazisa ngomntu ongasekhoyo.
· Yimbalana enemiba ngobom bomntu lowo ungasekhoyo.

· Iveza umhla wokuzalwa nomnombo wakhe ngokufutshane.

· Amagqabantshintshi ngemfundo apho kukho imfuneko.

· Umsebanzi kamfi, iindawo axeelnge kuzo nesikhundla sakhe kwindawo nganye.

· Igalelo lakhe entlalweni nezinto ebenomdla kuzo esaphila.

· Kuchazwa usuku lokubhubha kwakhe kungangenwa nzulu kunobangela.
Umzekelo we - obhitshuwari
Example of friendly ILETA

4.6  Nkcazo Ngobomi Bam( Isivi)
· Iinkcukacha ngawe
· Apho unokufunyanwa khona

· Imbali yakho

· Impumelelo ngokwasemfundweni 

· Amava onawo omsebenzi

· Izinto ozithandayo

· Abantu abanokunika ulwazi ngawe(abantu abanokungqina/abanokunika ulwazi  ngawe/izingqinisiso)
     Umzekelo we- inkcazo ngobomi bam: CV 


4.7 Udliwano-Ndlebe
Qaphela:-

· Udliwano-ndlebe yingxoxo elungiselelweyo phakathi kwabantu ababini.

· Umntu obuzwayo uphendula imibuzo ngokunjalo unika ulwazi olulindelekileyo.

· Umntu omnye usenokubuzwa imibuzo yiphaneli.

· Indlela yokulubhala kukubhala umbuzo olandelwa yimpendulo.

· Qala kumgca osekhohlo ubhale igama lesithethi lilandelwe yikholon

· Njengakuzo zonke iingxoxo kwintetho gqo awuzifaki iimpawu zocaphulo.

· Usebenzisa umntu wokuqa umz. Ndi…..

· Kwintshayelelo obuza imibuzo unika imvelaphi yomntu ambuzayo.

· Kwisiqu obuzayo ubuza imibuzo esemxholweni emalunga nesihloko nobuzwayo uphendula okubuzwayo.

Imibuzo neempendulo

· Obuzayo makabonise ulwazi oluphangaleleyo 

· Imibuzo mayihlelwe ngendlela ukuze kufunyanwe ulwazi olufanelekileyo nolulindelekileyo kulowo ubuzwayo.

· Imibuzo inganxibelelana nengaphambili.

· Iimpendulo mazicacisa ngokwaneleyo zinike izimvo neengongoma ezifanelekileyo.

· Ithoni nolwimi luxhomekeke kubudlelwana phakathi kwezithethi nomba okuxoxwa ngawo.

· Imibuzo neempendulo makube ngathi iyazizela.

· Ijagoni yamkelekile
Umzekelo wodliwano-ndlebe 

4.8 Ingxoxo/Dailoque
 Qaphela lamanqaku

· Kuphendulwa okubuziwe ngaphambili

· Kusetyenziswa intetho-ngqo ngaphandle kwempawu zocaphulo

· Isithethi sibhalwa nga sekhohlo ephepheni, zesilandelwe yikholomo[:]

· Ingcaciso engenye ibhalwa ezigweqeni (    )

· Ithoni nerejista zixhomekeke kubuhlobo bezithethi kunye nesihloko abathetha ngaso

· Shiya umgca ongabhalwanga phakathi kwezithethi 

Umzekelo
4.9 Ingxelo  
Qaphela
· Ingxelo yingcaciso okanye isishwankathelo esibhaliweyo saza salungiswa ngendlela enquphayo.
· Ingxelo inokuba yephandayo okanye eboniweyo.
· Injongo yengxelo kukwabelana ngolwazi.
· Iingongoma ekuthethwa ngazo mazinike abaphulaphuli ulwazi.
· Ukuze kube kulula ukuyiqonda into ekuthethwa ngayo imiba mayibhalwe ngokweengongoma.
· Ithoni yoxhomekeka kuhlobo lwengxelo.
· Makucace gca ukuba kuthethwa ngantoni kwaphaya kwisihloko sakho

· Kusetyenziswa ingxelo-ntetho

· Izihlokwana zamkelekile kakhulu 

· Ungazinika iinombolo ukuze kube lula ukwenza unxibelelwano( umz- kumba we-5)

· Mayibe nombhali wayo onegama aze ayisayine, 

· Mayibe nomhlla ebhalwe yasayinwa ngawo
Umzekelo wengxelo

Omnye umzekelo wengxelo 

4.10   Intetho
QAPHELA OKU PHAMBI NAXA UBHALA/USENZA INTHETHO

· Njani? Uzav kuthetha njani, wonwabile okanye ukhathazekilele.

· NINI? Uza kuthetha nini? Usithethi semini? Emva kwesidlo sakusasa, emini, emalanga okanye ebusuku.

· PHI? Ecaweni, emtshatweni, esikolweni, eralini, kwilontshi.njl.njl. uthetha eholweni ebaleni lebhola.

· Yintoni injongo yetheko/into oza kuthetha kuyo? Umenyelweni ukuba uzokuthetha ngantoni?
· NGUBANI OZA KUBE ELAPHO? Bangaphi, bancinci, badala, ngoomama, ngootata, njl njl.

Umzekelo wentetho 

Icatshulwe kwincwadi ye "zobugcisa nenkcubeko yabo bonke ibanga 8" Incwadi yomfundi-2005-Ibhalwe ngoo- Cowan D, Welvering D, Roux L, Sibiya Z, no Fivaz S.

Esi sicatshulwa sithatyathwe kwintetho kaMongameli Thabo Mbeki I “State of the Nation Address” yomhla we 9 Februwari 2007, iphepha 5. Iguqulelwe esiXhoseni.

4.11 Inqaku lemagazini


Qaphela:-

· Ukuze utsala umdla womlesi inqaku malibe lelinika ulwazi lusithi ndifunde.

· Isihloko masibe sifutshane sitsale umxhelo.

· Kulula ukufunda inqaku lahlulwe ngokwezintlu

· Ubhalo malulungelelaniswe lahlulwe ngokwemihlathi kubekho intshayelelo, isiqu nesiphelo

· Umbhali makakhankanywe

· Ithoni, isitayile  nesihloko sixhomekeke kuhlobo lwenqaku, abantu ababhalelwa nakumbhali

· Amanqaku adla ngokuchaphazela izinto ezifana nezoluntu, ezopolitiko, ezenkcubeko njalo njalo.

· Ithoni iya kuveza okucingwa ngumbhali

          Umzekelo: Inqaku lemagazini 

4.12   Inqaku Lomhleli 
Qaphela

· Inqaku lomhleli lenzelwe ukuhlalutya okanye ukunika uluvo ngomba osematheni okanye ukucela umngeni kubalesi nokuvuselela ingxoxo.
· Isihloko masitsale iliso lomlesi/ lomfundi
· Umhlathi wentshayelelo okunika imvelaphiukwakunika indlela umhleli awubona ngayo lo mba.
· Isiqu sikunika izizathu nokuxhasa iimbono zomhleli.
· Umgangatho wolwimi uxhomekeke kubalesi/ kubafundi.
· Ukwakhiwa kwezivakalisi uyakohluka.
· Ithoni yenondiliseko 
· Izihlanganisi ezithile ziyathanda ukusetyenziswa ezifana no-okokuqala, okokugqibela
Umzekelo wenqaku lomhleli

	UTYELLELO LUKAHIRLARY E-AFRIKA

UNobhala Wesizwe waseMelika uNkosikazi Hirlary Clinton uza kutyelela amazwe asixhenxe ase-Afrika: UMzantsi Afrika, Kenya, Democratic Republic of the Congo, Nigeria, Liberia kunye nelizwe laseCape Verde. Kolu tyelelo uza kudibana noMongameli waseSomalia eKenya.

Utyelelo lukaHirlary olungaxeshanye notyelelo lukaBarack Obama e-Afrika bubungqina besithembisa sikaObama sokubeka i-Afrika phambili kuluhlu lwezinto ezibalulekileyo. Eli linyathelo elihle nekuthenjwa ukuba liza kuqhubeka iminyaka. UObama ukhethe ukutyelela iGhana kuqala kunokuqala ngeKenya izwe elo uyise wazalelwa kulo. Umyalezo kaClinton uthande ukuba mbaxa; myalezo ogxininisa i-Afrika njengelizwe elinamathuba amaninzi. 

Lo myalezo uthande ukwahluka ngokwamazwe awatyelelayo. Umyalezo uxhomekeke kwimeko yelizwe akulo ngelo xesha. Amanye ala mazwe asakhasa, amanye aphuma kwiimfazwe zobukhaya, yiyo lo nto ingathandabuzekiyo ukuba olu tyelelo kukuzama ukubuyisela uxolo nenzolo kumazwe abantu bawo bajongene ngezikhondo zamehlo.

EMzantsi Afrika uClinton ulindeleke ukuba alungise ubudlelwana obabungemnandi ngenxa yoMongameli wangaphambili uMnu Bush.Kuza kubakhu ukuphuculwa kob uhlobo ehlabathini jikelele kusukwa kwindlela uBush ebesenza ngayo izinto enguzwl lakhe. UObama ngumntu wedemokhrasi ofuna kumanyelwe izimvo zomntu wonke, nto leyo eyakwamkelwa ngazo zozibini yiPretoria.

Masingalindeli ukuba iPretoria iya kuvumelana ngayo yonke imiba. UMzantsi Afrika neMelika zibambe izikhundla ezahlukileyo kwihlabathi nakwimiba eyahlukileyo.Akukho namathandabuzo iMelika noMzantsi Afrika aziyi kubona ngasonye kumba waseZimbabwe neSudan.Nangona kunjalo la mazwe mabini anezinto ezininzi azidibanisayo nezifanayo. Utyelelo lukaClinton luya kuab luncedo ekuqaqambiseni ezo zinto




4.13 Inqaku lephephandaba
· Inqaku /Imbalelwano encinci efumaneka kumaphephandaba/imagazini, esoloko ibhalwa ngumntu/ngabantu abathile evela rhoqo malunga nento ethile umz Fred Khumalo we Sunday Times, uAlan Hawkins weEastern Cape Today, u Lucky Mazibuko weSowetan njl njl. 

· Ubhala nangayiphina into onomdla kuyo neza kudala umdla wabafundi.

  Umzekelo wenqaku lephephandaba

4.1.14 INQAKU/ COLUMN

· Inqaku /Imbalelwano encinci efumaneka kumaphephandaba/imagazini, esoloko ibhalwa ngumntu/ngabantu abathile evela rhoqo malunga nento ethile umz Fred Khumalo we Sunday Times, uAlan Hawkins weEastern Cape Today, u Lucky Mazibuko weSowetan njl njl. 
· Ubhala nagayiphina into onomdla kuyo nezakudala umdla wabafundi.
Umzekelo wenqaku

KODE KUBE NINI SILINDE IZITHEMBISO EZINGAZALISEKISWAYO

Abahlali  badikiwe yeyokosa ngathi batye inyama yehagu zizithembiso zomlomo ezenziwa esidlangalaleni zinkokheli zopolitiko ezingazalisekiswayo.

Ucinga ukuba kwakuze kubekho utshintsho kwiziphumo zebanga leshumi eMpuma Koloni.

Kukangaphi ufunda emaphepheni ngokusilela  kwesebe lezezindlu kweli lomzantsi afrika ekuphuhliseni isimo sentlalo?

Umbane wona lo unyuka imihla nezolo phofu indawo ezininnzi azikabi nawo siwulibalelani?
Le mali ingaka inikwa abantwana bethu, ibakhuthaza ukuba mababengathi bayazala endaweni yokufunda bazisebenzele, uyithini?

Kudala sijonge enkalweni akukho tshintsho, sisathenjiswa imihla nezolo.

Intetha ethi “ukuthetha ayisikokwenza” ithi tha enhqondweni yam qho xa ndibhala inqaku.
Masilibale ngo Jacob Maronga we Eskom owamnkela izigidi ezihlanu ngonyaka, ze
anyuselwe umvuzo ngamashumi ababini anesihlanu epesenti.

Uthini ngesiqebheyi nesiqendu saseLand Bank apho izigidi ngezigidi zemali zokuphuhlisa abalimi zehle ngomlenze?.

“Kungaqhuma kubasiwe” le misadulo nemibhikisho eyenziwa ngabahlali ithi badikwe yeyokosa, bathi maxhalanga sizidleni ,ingase yehle eyehlayo yenyuke eyenyukayo , kwanele zizithembiso zomlomo. Kanti kwakude kube nini silinde inkonzo zokuphuhlisa impilo yabahlali.

4.1.15 UKUHLALUTYA (UPHEDLO NCWADI) 
Qaphela 
Isigxeko-ncomo sencwadi
· Sinika uluvo lomphendli ngencwadi/ngomdlalo/ ngomzi wokutya ekujoliswe kuwo

· Sinika ulwazi lwencwadi  ngelixa kanye sibhalelwe ukunika uluvo

· Siyashwankathela- ukuba yincwadi sithathwa sifakwe ebalini ngeziganeko ezilandelelanayo,kucalulwe umlinganiswa ngamnye kwababalulekileyo ngamagama ambalwa

· Siyabhalwa ukuze sinike isigxeko ncomo ngencwadi efundiweyo, umdlalo obubukelwe, umzi wezityo obutyelele kuwo, umzi ubulaliswe kuwo njalo njalo

· Kufuneka umbhali walo msebenzi abonakalise ukunyaniseka

· Kufuneka abonakalise ukuyazi kakhulu le nto kuthethwa ngayo

· Kuyafuneka ke ukuba kubalulwe ukuba ngoobani abantu abafanele kusebenzisa le ncwadi nezizathu zoko.

· Umsebenzi wayo kukuncedisa ekuthatheni izigqibo zokuba uthenge na, uye na kumzi wemidlalo yeqonga njalo njalo okt iyabancedisa abathengisi ekuthengiseni izinto zabo

· Uvumelekile umbhali ukuba acaphule nalapha kumxholo eyona nto inokwenza umtsalane kubantu. Umzekelo kula mzi wokutya omntu angacaphula amazwi abantu abazisa ukutya okanye amazwi abantu obavileyo bethetha besitya oku kutya .

Okubalulekileyo ngolu bhalo

Nika ezi nkcukacha: igama lencwadi, umbhali, isihloko sencwadi, umpapashi, kwakunye nexabiso layo

Ungaze uxele ncam ncam okwenzekileyo; kufihle koko yenza lowo ufundayo abe nomdla wokuya, wokuthenga/ wokubukela

Umbhali ngamnye ubhala ngovakalelo lwakhe malunga nencwadi olungaphikesekiyo nakubani na omakishayo

Gqiba ukuba ifanele oobani le nto ubhala ngayo ungabhali nje.

Qiniseka ukuba uya bhala isimbo sokubhala-ukuba yincwadi ukuba yifilim xela ukuba luluphi na udidi; indlela abakhiwa ngayo abadlali/abalinganiswa, umoya, isimo sentlalo esiphembelela izinto ukuba zenzeke kwakunye nodidi lobhalo.

Xela umyalezo esiwunikwa ngumbhali ngale ncwadi yakhe/ okanye imfundiso

Ungaxela ukuba uyinika amanqaku amangaphi

Umzekelo we sigxeko-ncomo sencwadi

 
]

Umzekelo – Icatshulwe kwincwadi: Iselwa Lesizwe: Grade 9 IbhalweNgu: Njaba Xoliswa (New Africa Books) ALitshoni lingenandaba: K. S. Bongela

4.1.16 IBROWUTSHA 
Iimpawu  
· Amagama aqulethe umyalezo abhalwa ngemibala eyahlukileyo nefonto egxininisayo

· Mayitsale umdla kubathengi

· Mayiwugcine umdla ewutsalileyo

· Mayidale umnqweno wokuba nayo le nto kulowo ibhalelwe yena

· Mayenze ukuba umthengi lowo makancame konke athenge le

· Qaphela indlela obeka ngayo amagama ukutsala umdla

· Qiniseka ukuba itsala abo bantu yenzelwe bona

· Imifanekiso ntelekelelo mayisetyenziswe nakanjani( weliso, wendlebe-iitships ezityiwayo- iindidi zemfanozandi ezisetyenziswayo ukwenza oku)

· Imile njani, iindidi neesayizi zefonti ezenzelwe ukucela injezu kwakunye nokunamathela kweliso.

· Mawucace umoya womthengisi ngakubathengi

· Indlela okhetha ngayo imibala

· Ulwimi olusetyenziswayo( izaci, amaqhalo, izichazi, izimelabizo,izibanjalo-yeyakho- nguwe wedwa)

· Ukukwazi ukwenza ipropaganda ngendlela eyiyo- Nguwe wedwa ongekayithengi.” Bonke abafazi bakhetha le njl

· Yiba nomfanekiso wayo ihleli kwiqokobhe layo

Umzekelo webrowutsha
	KWABOBO

Ikhaya leentombi ezingafuni kukhulelwa zisencinane

I 

· Ulwazi neengcebiso 

· Iindlela zokunqanda ukukhulelwa 

· Iinkcukacha zoqhagamshelwano ezingaluncedo

	ULWAZI NEENGCEBISO

Ingcaciso ngeqela leendlela zokuthintela ukukhulelwa inikwa abantu ukuze babe nokwenza izigqibo ezifanelekileyo ngokuxhomekeke kwiingxaki abakhe banazo nokuxilongwa kwemizimba yabo. Ukuba kuthe kwabhaqwa isifo esingumvuka wokwabelana ngesondo ngendlela engakhuselekanga, eso sifo siya kunyangwa ngamayeza afumaneka kwikliniki okanye umntu lowo angathunyelwa kwikliniki eyodwa ejongene naloo mcimbi, ngokuthi anikwe incwadi yembalelwano ukuba ayinikezele kweso sibhedlele athunyelwa kuso.

Yakuba ityunjiwe loo ndlela ithile yokuthintela ukukhulelwa, lowo ubandakanyekayo uya kusoloko ekhangelwa ukuba akabi nazingxaki ngenxa yokusetyenziswa

	IINDLELA ZOKUNQANDA UKUKHULELWA

Amachiza othintelo kukhulelwa asetyenziswa ngabasetyhini: Iipilisi zifumaneka kwzingxotyana ezinamashumi amabini anesibhozo eepilisi ekufuneka zithatyathwe kanye ngosuku ngexesha elifanayo

Inaliti ethintela ukukhulelwa esetyenziswa ngabasetyhini: Kukho iintlobo ezimbini:I-Nur-Isterate

Isixhobo Esifakwa Ngaphakathi Esibelekweni (iIUD) I-IUD sisixhobo esincinane esifakwa esizalweni sowasetyhini, nesifakwa ngumsebenzi wezempilo oqeqeshelwe loo msebenzi.


	KwaBOBO

Idilesi
16 Nogesi stalato

Braelyn

Cape Town

Iinombolo zomnxeba

041 454 3721-emini

022 3456729_ emva komsebenzi




5. IMIHLATHI EMIFUTSHANE
Iintlobo zeetekisi ekulindeleke ukuba abalingwa bazibhale: 
5.1 Ungeniso kwidayari
Wonke umntu uneminqweno anga angayifezekisa. Enye yeendleko okuqinisekisa ukuba iminqweno yethu ayibhangi ilibaleke, kukuyibhala kwidayari.

Iimpawu zayo

IBHALWA NGUMNTU WOKUQALA kuba umbhali wedayariubhala ngeemeko zakhe. Ngoku kusetyenzizwa izakhi oo “ndi”

Umhla nexesha lokubhala libalulekile nangakumbi
QAPHELA:
· Idayari imalunga nendlela ovakalelwa ngayo zizinto ezenzekayo.

· Izinto oza kuzenza  nozenzileyo

· Xa ubhala usebenzisa isivumelanisi somntu wokuqala u “ndi” kuba ubhala ngawe.

· Akunyanzelekanga ukuba iimihla yakho ilandelelane.

· Unakho ukusebenzisa ulwimi lwemihla-ngemihla.

· Ungasebenzisi olundilisekileyo/olusemthethweni kuphela
· Yenza ke ungeniso kwidayari yakho, uchaze ezi zinto zilandelayo:

· Ikhondo onqwenela ukulilandela

· Izinto ocinga ukuba unokuzenza

· Izinto ocinga ukuzeyisa

· Izinto ezibalulekileyo kuwe ebomini

· Ulwazi onalo olunokuba luncedo kubaqeshi bakho

· Izinto onokuzenza ukuziqhelanisa nomsebenzi

Umzekelo wengeniso kwidayari




Omnye umzekelo weDayari

Omnye umzekelo weDayari


Ukubhalwa kweFlaya

Nazi izinto ezibalulekileyo emaziqulathwe yiFlaya:
· Igama leshishini.

· Inombolo yesitalato ekushishinwa ngazo

· Amaxabiso ezin to ekushishinwa ngazo

· Amaxesha omsebenzi

· Imifanekiso yezinto ekushishinwa ngazo

· Inombolo zomnxeba – owasesinqeni noweshishini ngqo     

5.2 Ukubhalwa Kweflaya
Nazi izinto ezibalulekileyo emaziqulathwe yiFlaya:
· Igama leshishini.

· Inombolo yesitalato ekushishinwa ngazo

· Amaxabiso ezin to ekushishinwa ngazo

· Amaxesha omsebenzi

· Imifanekiso yezinto ekushishinwa ngazo

· Inombolo zomnxeba – owasesinqeni noweshishini ngqo     

Umzekelo weflaya
	ZAMAZAMA CLOTHING SHOP

15 NOJOLI STREET /15 NOJOLI STALATO /NOJOLI STRAAT 15

SOMERSETEAST

Tel: 042-243371                                        Amaxesha omsebenzi Mvulo-Lwesihlanu:08:00-17:00

Fax: 042-242271                                                                               Mgqibelo                :07:30-13:00

IZIHLANGU:                                     IXABISO LIQALA R99,00

IIJEZI           :                                     IXABISO  LIQALA R50,00

IIBHULUKHWE ZOOSISI :               ZIQALA    R 79,00

IIHEMPE ZOOTATA :                       ZIQALA    R 45,00

(UNGAFAKA NEMIFANEKISO )

                                                            Imfonomfono: 079 2346 709




5.3 Ukubhalwa kwefeksi
Iimpawu 

· Igama nedilesi yendawo/yomntu  evela  kuye

· Igama nedilesi yendawo /yomntu eya kuye ifekisi.

· Umhla ebhalwe ngawo.

· Inombolo yefekisi yalo mntu iya kuye.

· Inani lamaphepha.

· Umyalezo. 

Umzekelo wefekisi:
	                                 UMYALEZO WEFEKSI

IYA KU………………………………………………………………………………………………………………….

IVELA KU………………………………………………………………………………………………………………

INOMBOLO YEFEKSI:
INOMBOLO YEFOWUNI:
AMAPHEPHA EWONKE…
UMHLA:
UMYALEZO…
                     …………………………………………………………………………………………………………..

              ………………………………………………………………………………………………………………

              ………………………………………………………………………………………………………………

              ………………………………………………………………………………………………………………

              ………………………………………………………………………………………………………………

             ……………………………………………………………………………………………………………….

            ………………………………………………………………………………………………………………..

SAYINA:    


5.4 Ukubhalwa kwei-meyl
Iimpawu 

· Igama nedilesi ye –imeyile yalowo/ abo ubathumelelayo, umzekelo:siso@uvelo co.za/nana@gmail.com.

· Igama nedilesi ye-imeyile yalowo ivela kuye.

· Abanye abantu ekuthunyelwa kubo xa kuyimfuneko.

· Isihloko somyalezo

· Umyalezo

Gcwalisa le fomu ngokufanelekileyo
Iya ku: Idilesi ibhalwa ngolu hlobo (mvundla@ehlathini. com)

Thumela naku: ngonyama@ ehlathini.com

Umcimbi: Abantwana bengonyama abalahlekileyo

Diye Mnu Ngonyama

Ndivuye kakhulu ukufumana eli thuba lokuba ndikuxelele ukuba abantwana bakho batyiwe nguDyaki lo umthembe kakhulu. Yena uMfene nyhani akakhange enze nto koko uDyaki uthathe uMfene wamfundisa ingoma ethi nguye otye abantwana bakho. Ndithe mandiwe ephepheni ngoko nangoko kuba le nto iza kukwenzela ubutshaba obunzima nesi sizwe sakwaMfene .Uyasazi ke wena indzondo yaso. 

Ungandiphathi apho kuDyaki kodwa xa ufuna olunye ulwazi malunga nalo mcimbi undibhalele kule dilesi yam

Enkosi Ngonyana ngeli thutyana undinike lona. Ndiyabulela ngenene

Ndim 


Ngenene

Mvundlana

 Umzekelo

5.5 Isibhengezo sentengiso
Iimpawu
· Isihloko sesibhengezo masibe sesitsala umdla kusetyenziswa amagama akhethiweyo.

· Isayizi yefonti mayahluke, ibhalwe ngokugqamileyo.

· Inkcukacha ezifunekayo mazibhalwe ngokucacileyo.

· Masibhalwe ngendlela engazukuchaphazela amalungelo ngokobuhlanga, isini nokukhubazeka.
· Intengisa isasaza ulwazi ngento ethile ngendlela eya kwenza abathengi bayithenge loo nto ithengiswayo.

· Intengiso mayinike umdla

· Mayikuchaze okuchengiswayo

· Mayimbonise umthengi ukuba akanakuphila ngaphandle kwale nto ithengiswayo.

· Mayibe nabantu ejolise kubo.

· Mayichaze ixabiso, apho ifumaneka khona neenombolo zonxibelelwano

· Mayibhalwe ngendlela eza kuba lula ukuyifaka engqondweni

Umzekelo wentengiso ebhaliweyo

Omnye umzekelo wesibhengezo sentengiso
Omnye umzekelo wentengiso ebhaliweyo


5.6 Ipowusta
· Okubhaliweyo makucace.

· Qaphela ukuba ujolise koobani ngale powusta.

· Makunike umdla okubhaliweyo.

· Iinkcukacha mazivelelwe zonke 
Umzekelo wepowusta

5.7 Ikhadi lesimemo
Qaphela:-
· Isimemo sithunyelwa ngenjongo yokumemela umntu othile kwitheko okanye umcimbi othile.

· Isakhono nobuchule bokuyila buyafuneka ukuze umsebenzi okanye itheko ibe lelilodwa nelinika lowo umenywayo isizathu sokuzimasa umcimbi lowo.

· Ulwazi olunquphayo nolucacileyo makunikwe lona.

· Nini- umhla nexesha

· Phi- idilesi

· Isinxibo – esindilisekileyo njl njl

· Umhla wempendulo

· Indlela yokunxibelelana- imfonomfono, unomyayi,ifeksi okanye i-imeyili

ISIMEMO 
	UMnu noNkosikazi Mavuma

banovuyo  lokumema
uMnu noNkosikazi Ziyashiywa
kwitheko lokuvuyisana nentombi   yabo
uZine Mavuma
 ophumelele izifundo zobugqirha kwicandelo leRheumatology kwiDyunivesithi yaseMntla.

Indawo :  eMoth Hall kwisixeko sakuKomani

Umhla :   Ngomhla we-23 kweyeNkanga  2009

Sovuyiswa bubukho benu
Impendulo ithunyelwa ku: Sive Mavuma( phambi komhla we 10 KweyeNkanga)[image: image1.jpg]



Kule Dilesi: P.O. Box 234

Komani

Inombolo yomnxeba: 084 734 2341




UKUVUMA ISIMEMO

	Umnu no Nkosikazi Ziyashiywa basifumene isimemo kwaye basamkele ngothakazelelo olukhulu.Bavuyisana kakhulu nentombi yenu ephumelele ubugqirha enguZine Mavuma.bayaqinisekisa ukuba bobe bekho ukuza kuzibonela bavuyisane nani ngalo mhla we- 23 kweyeNkanga 2009.

56 Nelson Drive

Southernwood

Mthatha

Inombolo yomnxeba: 043 743 2412




UKULANDULA ISIMEMO

	Umnu no Nkosikazi Ziyashiywa basifumene isimemo kwaye basamkele ngothakazelelo olukhulu.Bavuyisana kakhulu nentombi yenu ephumelele ubugqirha sithi Maz’enethole!

Kodwa ke ngenxa yezinto ezininzi zekhaya abakwazi ukuphumelela kweli theko ngalo mhla ukhankanyiweyo.

56 Nelson Drive

Southernwood

Mthatha

3320

Inombolo yomnxeba: 043 743 2412




UMBULELO  

	Umzi wamaBhele namaKhwalo uyanibulela ngokuzimazsa umsitho wokuvuyisana nentombi yabo kwimfundo yayo. Uthi kuni Nangamso, intaka yakha ngoboya benye

Z. Mavuma

Mthatha


5.8 Ukukhombisa Indlela 
Iimpawu 
· Apha sinika imiyalelo malunga nendlela elula emayithathwe ngulowo walathiswayo

· Cacisa indawo asukela kuyo( umzekelo ukuhla kwakho kwitekisi erenkini)

· Cacisa icala amakaye ngakulo ekhohlo , ekunene, 

· Imiyalelo yakho yinike ngendlela elandelelana ngayo ukuze ifezekiseke lula

· Xela umgama oza kuhanjwa

· Xela ukuba uza kuhamba ngohola wendlela, isitalato, igama laso, izinto aza kuhlangana nazo, ibhulorho anqumla kuzo njalo njalo.

· Kubaluleke kakhulu ukucacisa inani lezitalato eziza kunqunyulwa kwakunye namagama azo.

· Izihlomelo ezisetyenziswayo – ezendawo

Umzekelo
Ukuhla kwakho eteksini erenkini uze uphose amehlo ngapheseheya kwesitalato, uza kubona ivenkile yakwaSpargs. Landela amehlo lawo akho ngeenyawo. Uya kuhlangana nesitalato esinguhola. Thatha esi sandla sakho sasekhohlo.Uya kuhamba iinyawo ezilishumi kuphela, uhlangane nebhulorho unqumle. Kwakhona kwisandla sakho sasekhohlo uza kubona iimpahla ezithengiswayo apho ungazihoyi udlule.Phosa amehlo kwakhona ngaphesheya uya kubona umbhalo othe “KwaGqirha Zaputi” naye ngowaseNijeriya. Dlula nje le sejari yalo gqirha. Ngaphaya kwayo kuya kube kukho iinqwelo ezilayishe iigusha. Yazi ke ukuba zezi gusha zakwaNokhontyolo. Zintle, zityetyisiwe, uya kuzikhethela apho ke onokuhlinzeka ngayo unyana wakho obelahlekile. Ngxatsho ke mfo wethu.

5.9 IMIYALELO
Iimpawu  
Apha unikwa ithuba lokunika imiyalelo malunga nento ethile ekufuneka yenziwe ngulowo uyalelayo.

Imiyalelo yakho mayicace

Usebenzisa isiyaleli- ubukhulu becala imi evumayo

Ungayisebenzisa imo elandulayo kodwa hayi kakhulu.

Mawucace gca umyalelo
Umzekelo: bhalela abantu indlela yokuxhela inkuku.

· Yibambe apha entloko uze unyathele iinyawo ezi zayo ukuze ingagqushalazi

· Yolula intamo le ivele kakuhle.

· Imela yakho mayilungelelane nelungu lokuqala lentamo yale nkuku.

· Sika ngebhozo elibukkhali lide litsaze igazi

· Sika kude kwahlukane intloko le kwkakunye nobuqu benkuku.

· Yicinezele ngeli xa igqushalazayo ukuze ingakutshizi ngegazi

· Linda ide ithomalale intshukumo.

· Ungayithatha ke ngoku uyifake kwisitya sakho oza kuyixhwithela kuso yakube ifile.

Omnye umzekelo wemiyalelo: Iphepha lesibini



5.10 UKUZALISA IFOMU
Qaphela:
· Sebenzisa usiba olumnyama.

· Bhala ngonobumba abakhulu

· Zalisa ngendlela eyiyo

· Sebenzisa ulwimi olwamkelekileyo

· Landela imiyalelo

Umzekelo wokuzaliswa kwefomu

	IIMOTO ZAKWASOPHAKAMA NGOKUNCEDANA.

IFANI:                                     NTONI
AMAGAMA:                          ASIVE 

UBUDALA:                            13 IMINYAKA
IDILESI YEKHAYA:                1756  JWARA STREET 

                                               PROTEA NORTH         IKHOWUDI:1815
IDILESI YEPOSI:                    PO BOX 234
                                               PROTEA NORTH          IKHOWUDI:1815
ISIKOLO AFUNDA KUSO UMNTWANA: SEKANONTOANE SECONDARY
IBANGA:                                                     8

IXESHA LOKUNGENA KWESIKOLO:        07H30 

IXESHA LOKUPHUMA KWESIKOLO:       15H00
IGAMA LOMZALI:                                      MNUMZANA SIPHO NDALA
UKUFUNGA:

Mna Mnumzana Sipho Ndala ndiyavuma ukuba intombi yam egama linguAsive Ntoni akhweliswe yimoto yakho yonke imihla. Ndiyavuma nokuba ndiza kubhatala imali engange R400 ngenyanga, ngaphandle kukaDisemba.

Isandla somzali:  Sipho Ndala                Umhla:10 Janyuwari 2009                            

  


Omnye umzekelo
· Apha umfundi ulindeleke ukuba abhale amagama alinani elixeliweyo

· Azalise ngokweemfuno zefomu leyo. Landela imiyalelo ufundisise iimfuno zayo.

· Le ingezantsi yeyokutyumba umntu kwisikhundla esithile uze inike iinkcukacha zaloo mntu.
· Nika iziazathu ezibangela ukuba ucinge ukuba lolwo umtumbayo nguyena ufanele esi sikhundla asitunjelwayo.


6.
ISIHLOMELELO
Naku okunye okubalulekileyo okufuna ukuqhashelwa ngabafundi nootitshala xa besebenzisa esi sikhokhelo:
	UBHALO LOBUGCISA


	Iintlobo zetekisi
	Ulimi lwasekhaya
	Ulwimi lokuqala olongezelelweyo
	Ulwimi lwesibini  olongezelelweyo 
	IPHEPHA 05

	Inani lamagama


	Ibanga 10
	300 - 350
	150 - 200
	150 – 180
	

	
	Ibanga 11
	350 - 400
	200 - 250
	180 – 200
	

	
	Ibanga 12
	400 - 450
	250 - 300
	200 – 250
	

	3. INDIDI  ZEZINCOKO
	
	
	
	

	3.1 Isincoko esichazayo
	√
	√
	
	

	3.2 Isincoko esiqiqisisayo
	√
	√
	
	

	3.3 Isincoko esixoxayo
	√
	√
	√
	

	3.4 Isincoko esiveza ingqiqo
	√
	√
	
	

	3.5 Isincoko esicamngcayo
	√
	√
	√
	


	IMIHLATHANA EMIDE



	Iintlobo zeeteksi
	Ulimi lwasekhaya


	Ulwimi lokuqala olongezelelweyo

	Ulwimi lwesibini  olongezelelweyo

	IPHEPHA 9 

	Inani lamagama


	Ibanga 10
	180 – 200
	120 – 150
	80 – 100
	

	
	Ibanga 11
	180 – 200
	120 – 150
	80 – 100
	

	
	Ibanga 12
	180 – 200
	120 – 150
	80 – 100
	

	
	
	
	
	
	

	4.   IMIHLATHI EMIDE
	

	4.1  Ileta yobuhlobo
	√
	√
	√
	

	4.2 Ileta eyoburhulumente neyorhwebo
	√
	√
	√
	

	4.3  Imemorandum
	√
	√
	√
	

	4.4  Iajenda nemizuzu yentlanganiso
	√
	√
	
	

	4.5  Inkcazelo ngobomi bomntu ongasekhoyo:   obhitshuwari
	√
	√
	
	

	4.6  Inkcazo ngobomi bam: ISivi
	√
	√
	
	

	4.7  Udliwano-ndlebe
	√
	√
	√
	

	4.8 Ingxoxo
	√
	√
	√
	

	4.9  Ingxelo  
	√
	√
	
	

	4..10  Intetho
	√
	√
	
	

	4.11 Inqaku lemagazini

	√
	√
	
	

	4.12   Inqaku Lomhleli 
	√
	√
	
	

	4.13  Inqaku lephephandaba
	√
	√
	
	

	4.14  Ukuhlalutya(Uphendlo)
	√
	√
	
	

	4.15 Inqaku(column)
	√
	√
	
	

	4.15  Ibrowutsha 
	√
	√
	√
	


	IMIHLATHANA EMIFUTSHANE


	Iintlobo zeetekisi 
	Ulwimi lwasekhaya


	Ulwimi lokuqala olongezelelweyo

	Ulwimi lwesibini olongezelelweyo

	IPHEPHA 31

	Inani lamagama


	Ibanga 10
	100 – 120
	80 – 100
	60 – 80
	

	
	Ibanga 11
	100 – 120
	80 – 100
	60 – 80
	

	
	Ibanga 12
	100 – 120
	80 – 100
	60 – 80
	

	5.1 Ungeniso kwidayari/idayari
	√
	√
	√
	

	5.2 Ukubhalwa kweflaya
	√
	√
	√
	

	5.3 Ukubhalwa kwefeksi
	√
	√
	√
	

	5.4 Ukubhalwa kwei-meyl
	√
	√
	
	

	5.5 Isibhengezo sentengiso
	√
	√
	√
	

	5.6 Ipowusta
	√
	√
	√
	

	5.7  Ikhadi lesimemo
	√
	√
	√
	

	5.8 Ukukhombisa indlela
	√
	√
	√
	

	5.9 Umyalelo 
	√
	√
	√
	

	5.10 Ukuzalisa ifomu
	√
	√
	
	


P.O. Box 1345 Middledrift


                                                                                                        				 5685


											12 Meyi 2009


                                                                         									


Mama endimthandayo


Kuluvuyo kum ukuba ndifumene eli thuba lokubhala le leta, kuba sixakeke ngeyona ndlela kule kota silungiselela iimviwo zesiqingatha sonyaka.


Radebe omhle, ndicela nindivumele notata ngezi holide zobusika ndihambe nomhlobo wam uNosipho ndiye kutyela iholide kokwabo eMonti. Kuza kube kukho iqela elivela eRhawutini eliza kudlala incwadi esiyifundayo ethi Julius Caesar. Loo nto iza kwenza ukuba ndiyiqonde ngakumbi le ncwadi kuba ndiza kubabona ngamehlo ndibeve ngeendlebe abalinganiswa. Ndiyanithembisa ukuba ndakuziphatha kakuhle, andisayi kuniphoxa. 


Bulisa kakhulu kutata nakubantakwethu. Ndikuthembile ke Ndlebe ntle zombini, Hlubi, mama wam ukuba akunakundiphoxa. 


Sala kakuhle mama wam


Ndiyintombi yakho


yanga








Ndiyintombi yakho


Zuziwe 








518 Charlotte Street 


Sakwe Park 


Dutywa 


5000


17 Juni 2009





Inqununu 


Colosa Senior Secondary School


P.O.Box 289


Dutywa


5000


Mhlekazi obekekileyo


Isicelo sendawo yokufunda ibanga leshumi -2009


Ndingumfana oneminyaka elishumi elinesihlanu, ndicela indawo yokufunda ibanga leshumi kwisikolo sakho kulo nyaka uzayo.


Ndingumfundi webanga lesithoba kwisikolo saseMida, ndenza ezi zifundo zilandelayo isiXhosa ulwimi lwasekhaya, ezeNzululwazi, izibalo, ezobugcisa, ezoLimo, isiNgesi nesibhulu.


Ndingavuya kuakhulu ukuba isicelo sam sinokwamkeleka.


Ozithobileyo


Namhla Yose





 Iya ku:    G. Nongqula- UNobhala wombutho wabazali eBhayi


Ivela ku:  N.T Qongqo –uMncedisi ngezifundo kwiSebelezemfundo eTinarha 


Umhla:    10Julayi 2008


Isihloko;    Sihamba  namaxesha  ngenxa  yeTeknoloji


Mnumzana


Sileli Sebe sibone kuyimfuneko  ukuba sinixhobise  ningumbutho wabazali  ekuhlaleni,maluga neenguqu esiziphathelwa,zizifundo zeteknoloji.Nokhumbula ukuba le mfundo ikhoyo igxininise  kakhulu  kwiTeknoloji  nakwimathematikhs njengoko  ezi zifundo zinamarhiwu aluhlaza kwabasakhulayo .Xa sinixhobisa ngolwazi oluphangaleleyo malunga  neTekhnoloji singanyathela  ezi ngongoma zilandelayo:                                                                                                                                                      


UBUCHULE NOBUCHWEPHESHE BETEKHNOLOJI ITHEKHNOLOJI


Isiphathela ubomi obutsha nobutshintshileyo; apha singabala iiKhompuytha esizithunyelwe ezikolweni; phantse zonke zibenza abantwana bahambelane neenguqu beza kufunda nokusombulula iingxaki ezingabantu abaphila nabo.eza kufunda ikwayile Tekhnolloji ezakubaxhobisa ngobuchwepheshe bokwenza izinto ezinje ngokuzoba iiplani.Kananjalo wonke ubani uxhotyiswa ukuba akwazi ukuzenzela ngokwakhe izinto ezinjengokucofa oomashini ezibhankini xa bezintsalela imali


  ULWAZI NOKUYIQONDA ITEKHNOLOJI


Kule Tekhnoloji abantwana baza kuhamba namaxesha njengoko beza kuxhotyiswa ngolwazi ngezinto ezinjengotshintshwano okanye ufakelo lwamalungu omzimba anjengentliziyo, izintso njalo njalo. Kwakhona baxhobiseka ngakumbi abafunda ngobume bezinto ezinye ubunzima, ukuthamba, ubulukhuni, nezinye izinto. Baphuhliswa ngakumbi xa kufuneka bebonakalise ulwazi ngendlela `eziqhubeka ngazo izinto ezinjengokomisa, ukuqinisa ngokwasemkhenkceni, ukupeyinta njalo njalo.


ITEKHNOLOJI IDIBANISA ABANTU NGOKUSINGQUNGILEYO


Ukubonakalisa kuhamba namaxesha iTekhnoloji iyawuchaphazela umba wokutshinntsha ngokukhawuleza kuluntu kuba iyasikrobisa kwindlela zokuphila kwakunye nezithethe ngokunjalo.Umzekelo ukuba mandulo imali yayisembelwa emigodini kodwa namhlanje wonke ubani uyawazi umnyango webhanki njengovimba ngenxaye Tekhnoloji. 


Okokugqibela sileli Sebe singathanda ukuwakhupha amaxhala enu ngalobandela weTekhnoloji ngokuthi sinazise okuba bonke ootitshala bazakufumana uqeqesho olulodwa kezeTekhnoloji ukuze bafundise ngokuzithemba abantwana benu .Asinakulibala ukukhankanya okokuba nabantwana benu balungiselelwe kuba baza kuba neencwadi nezixhobo ezifanele iTekhnoloji.Nivumelekile ukuba niliqhakamshele eliSebe nangaphina ixesha xa ninento enifuna ukuyiqonda


Owenu emfundweni


N.T.Qongqo


Omele umphathi sithili kwezemfundo























N.T Qongqo


Omele umphathi sithili kwezemfundo














AJENDA


Ukuvula nokwamkelwa


Abakhoyo nezingxengxezo


Imizuzu nemivuka


Imicimbi 


Ukunyuswa kwemali yenyanga


 Ukuthengwa kwempahla entsha


Umbulelo


Ukuvala


IMIZUZU YENTLANGANISO


Ukuvula nokwamkelwa. 


Intlanganiso ivulwe ngomthandazo nguMnumzana Mpilo ongusihlalo. 


Wamkele onke amalungu ewabulela ngokubamba ixesha.


Kubizwe abantu abakhoyo. Ebephelele amalungu. 





Ukufundwa kwemizuzu:


Imizuzu ifundiwe uNkosazana Mlilo wayingqina waxhaswa nguMnumzana Ntuli.  Usihlalo wentlanganiso uye wayisayina njengesemthethweni.





Imivuka ayibangakho





Umcimbi wokuqala:  


 USihlalo uchaze umcimbi wokunyuswa kwemali nenjongo yawo. Intlanganiso ivumelene ngamxhelo mnye ukuba mayinyuke imali ngeR50 ekhutshwa nyanga zonke.  


Umcimbi wesibini: 


Kuvunyelwene ngokuthengwa kwempahla entsha eza kungenisela umbutho imali xa kuqeshiswa ngayo. 


Umbulelo:


USihlalo ubulele amalungu ngenkxaso yawo engagungqiyo kulo mbutho.





Ukuvala


Intlanganiso ivalwe ngofefe nguSihlalo.  (119)


              Iqulunqwe: Nomsa Ngidi


              UNobhala


              Umhla





NONELELO NATHANIEL (NAPOLEON) FIHLA


UNonelelo Nathaniel Fihla walibona ilanga ngomhla we-13 Matshi 1968. Uzalwa ngutata uMthengeli nomama uNosisa, ezalelwa kwilali yaseCildara eXesi. Ulizibulo kubantwana bakowabo abathathu, nguye, namantombazana amabini. 


Ungene isikolo eselula kakhulu kuba wayehamba notata wakhe owayeyinqununu kwisikolo saseCildara Primary. Uphumelele ibanga lesine ngonyaka we-1975 waza wagqithela kwisikolo saseKama apho afunde khona ibanga lesihlanu ukuya kwelesithandathu.


Uphandlwe yintombi esomi yakwaMashiya eyayifundisa kwakwesi sikolo, kanti iza kuba yinto ngobunto bayo le nto. 


Balizwe ngamantombazana amabini.


Ukhale ngentloko kwiveki ephelileyo, waza wathi singalindelanga savakala isithonga sokuwa komthi omkhulu usiya kwelo khaya lokuphumla ngomhla wama 23 Febhruwari 2009. Ubhubhe eneminyaka engama-41. Sithi lala ngoxolo Ntshiza, Gubha, MaNgqashe, umzamo omhle uwuzamile. Ushiya inkosikazi yakhe, kunye nabantwana bakhe ababini. 


Umhla womfihlo : 05 Matshi 2009 ekhayeni lakhe eCildara. 











INKCUKACHA NGAWE


IGAMA:                                             Ngewu Linda


IDILESI YASEKHAYA:                        1756 Jwara Street


                                                             Protea North


                                                             1815


INOMBOLO YOCINGO:                    082 258 5970 


ISINI:                                                  Iduna


 INOMBOLO YESAZISI:                  8104285457083                                 


UMHLA WOKUZALWA:                  28 Epreli 1981


ULWIMI LWENKOBE:                      IsiXhosa


EZINYE IILWIMI: 		Singesi, Isixhosa 


IMPILO: 		                     Intle 


IZINTO OZITHANDAYO:                       Ukufunda, Ezemidlalo 


IPHEPHA-MVUME LOKUQHUBA:     Khowudi 10 	


INKCUKACHA NGEMFUNDO


ISIKOLO ESIPHAKAMILEYO:                  Adelaide Gymnasium


IBANGA:                                                   Matriki


UNYAKA:                                                   1998 


IZIFUNDO OZIPASILEYO:                        IsiXhosa, Isingesi, Izibalo, Ezenzululwazi, Ubuchwephesha   


IINKCUKACHA NGOMSEBENZI


IGAMA LEKAMPANI:                           Old Mutual 


INDAWO OYISEBENZAYO:                  Umabhalane


OWONA MSEBENZI:                           Ukuchwetheza Nokufayilisha


UNYAKA:                                              2005-2008  


IZIZATHU ZOKUHAMBA:                    Yayingesosigxina Somsebenzi                  


IZINTO ENDIZITHANDAYO 


Ukuthabatha inxaxheba kwiiprojekthi zasekuhlaleni.


Intetho kulutsha ngogawulayo


Umxhasi wokulwa nokuphathwa gadalala kwabafazi nabantwana


ABANOKUNIKA ULWAZI


1. T. Vika: Umongameli Wakwa-Old Mutual


   Inombolo Yomnxeba: (011) 577 2600 


2.  Mfundisi M.Mokoena: 


     Inombolo Yomnxeba: 076 3378960 (120)








Udliwano-ndlebe oluphakathi komzali okhulisa abantwana eyedwa nomfundi oqulunqa iphephandaba lesikolo. 





Zola:   Ndiyabulisa mama, ndiyakwamkela apha esikolweni ndibulela ngokuthi uvume ukuba   


            senze nawe udliwanondlebe.





Mama:  Ndiyabulisa nam mntwanam, ndinovuyo ukwabelana nawe ngamava   


             endinawo.





Zola:    Le ncoko ingendlela okhulise ngayo abantwana bakho uwedwa.    


             Khawuthi gqaba-gqaba, ukuba yintoni ebangela oomama bashiywe bodwa 


             emakhaya?





Mama:  Mntwanam, zininzi izizathu; kuba nzima xa ungazilungiselelanga, ukwenza izigqibo


             ezingezizo, ukufa, ukwahlukana, ukulahlwa ngulowo ubumthembile nokungabi  


             nazigqibo kwabo basenyongweni. 





Zola:    Futhe lini elithi lichaphazele aba bantwana xa bekhuliswa ngumama yedwa?





Mama:  Kukho amaxesha apho isithuba somntu oyindoda sithi sibonakale. Kuhla isidima   


             sekhaya ngenxa yokuba uluntu luthi ze luwuhloniphe ngokupheleleyo umzi ube  nendoda. 


             Utata ubonakala njengentsika nomkhuseli wekhaya, xa engekho kuba nzima   ukuba umama


             alikhusele kwabanye ootata. Kwakhona abantwana abangamadodana ababi namntu


             wokufunda ubomi ukuze balandele ekhondweni lakhe.





Zola:     Ngxaki zini abathi oomama badibane nazo?





Mama:  Kukumelana noxanduva lokuzisa imali uwedwa, uthando ekufuneka ulunike lo 


              mntwana ungenamncedisi, ukungabi namkhuseli namcebisi.  





Zola:    Zinto zini oye uzenze ukuze zingakuchaphazeli ezi zinto uzithethe ngaphambili?





Mama: Kukucwangcwisa ngendlela eyiyo, ukuqesha ukulungiselela xa ndingekho ekhaya, ukucela


             namanye amalungu asekhaya, umzekelo oodade nabantakwethu ukuba   bancedise 


             ekuqeqesheni, ukufunda neendlela zokuqeqesha, ukujoyina imibutho ecebisa     


             oomama, njalo-njalo.





Zola:    Uyaqwalasela na ukuba luyanda olu hlobo losapho kule mihla? Ucinga ukuba yintoni 


            ebangela loo nto?





Mama:  Kukungabi nazakhono zobomi kulutsha ukuze bazale phambi kwexesha, ukukwazi 


             ukuzimela kolutsha olubhinqileyo baze babone ukuba abadingi mntu oyindoda ngenxa 


             yezinto abazibukele zisenziwa ngabo, esi sifo singubhubhane naso silandisile inani lamakhaya


             anoomama kuphela nefuthe laseNtshona.








Zola:   Mmh! Mama, watsho kwavokotheka. Umbuzo wokugqibela ngowokuba ucinga ukuba 


            usapho olukhula ngolu hlobo lunganempumelelo?





Mama:  Ngokuqinisekileyo, into ephambili kukuyazi imeko okuyo uze uyilungiselele 


             kwangaphambili, ukuwugoba umthi wakho uselula, ukuzisondeza kumalungu osapho 


             lwakho, nokuthetha ngendlela nabantwana bakho, nokuba ngumzekelo kubo 


             nokuthembela kuYehova.


Zola:    Siyabulela kakhulu, mama, ngokusiphokozela ulwazi olusikhulisa ngokwasengqondweni, 


             siyonwabele incoko yakho. Enkosi.


Mama:  Enkosi nakuwe mntwanam, ngokundipha eli thuba undisebenzise njengomthombo.  








Namhla: (engxalekile ngomsindo) ndithi sobonana kwelizayo


Sidima: u thini ke ngoku


Namhla: Ndithi sobonana ngomhla womgwebo


Sidima: U funa impama ke ngoku








Ingxelo ngohambelo lwabafundi kwiNkampu zakwa Noddys eNtshonakoloni








Umhla 10 Mdumba ukuya kwi 10 kweyaNkanga 2006


Abafundi abangama-26 besikolo iDulwich semfundo ephakamileyo


Ibhalelwa uMnu: Senge oyinqununu yesikolo


     Inqwelo


Iinqwelo esizisebenzisileyo bezikumgangatho ohpezulu kakhulu uncumisa. Kukhethwe iinqwelo zodidi lakwaNokutsho ezinoomabonakude. Beziwulungele kakhulu umsebenzi wazo ebeziwukhethelwe.


Iindawo zokulala


Silele kwiibhedi ezikhweleneyo zabantwana kodwa kunjalo ubuncumisa umgangatho, zicocekile kwakunye neengubo zazo. Amagumbi ngokunjalo nawo ebecocekile.


Iindawo zokutyela nokutya


Umgangatho wokutya nawo ubuncumisa nangona bekhe bakhamnqa kakhulu abasezilalini abaqhele ukutya amanqina enkukhu xa bebebekelwe izinqe namathanga enkukhu edibene kwipleyiti enye kumntu ngamnye. Ubungenakubona nesizukulwana sephela kwiindawo zokutyela ngangendlela ebekucoceke ngayo. Kowu, banenkathalo abantu bomzi esilaliswe kuwo!


Iindlela zokuzonwabisa


Sinikwe iihagu esingaziqhelanga kwathiwa mayibe ngamaqegu ethu. Ithe noko ibisoyikeka kuqala le meko kodwa yagqibela sele isonwabisa wonke ubani.


Ukhuseleko


                  Kwekhu sizoyikile ke izilwanyana zasendle ezifuywe apha sanga asingelali sigadile, 


                  kanti ziyavalelwa kwiindawo zazo ngorhatya zingabi nako nokusondela kwindawo ekulalwa


                  kuzo. Akukho namnye umntu olahlekelweyo. Umfundi obelibele iselula yakhe kwizindlu


                  zangasese uyinikwe kwangoko.


Iingcebiso





Kwekhu! Hayi ubuhle behambo yethu sivana neetitshala zethu singa singaphinda silinikwe kwakhona ithuba lokuhamba nabo. Siphinde sinikwe indawo enjeya ngobubele.








Ibhalwe ngu: Zonke Zyalima


Umhla: 22 Nkanga 2009











ISIHLOKO:  Inkomfa yabameli bamagqirha, oogqirha noMpathiswa wezeMpilo.


UMCIMBI: Ukudityaniswa kwamagqirha kwiSebe lezeMpilo


INDAWO:   Kwisakhiwo Senkomfa iSinolwazi eRhawutini.


ABANTU ABEBEKHO: Umphathiswa wezeMpilo, abameli boogqirha nabameli bamagqirha.


UMHLA:  18 Matshi 2007


UMQULUNQI: Mathandekhitshini, uMmeli wamagqirha


Inkomfa iqale ngentsimbi yethoba kusasa. Kuchatshazelwe imicimbi ngemicimbi eyahlukeneyo. Kumanyelwe izikhalazo zamagqirha, kweziwa namacebo okusombulula ezo zikhalazo.


Isikhalazo samagqirha:


Amagqirha awavunyelwa ukuba anyangele ezibhedlele okanye ezikliniki izigulane zawo. Oku akubona njengokunyhashwa kwamalungelo awo. 


Iziphakamiso


Kugqitywe ekubeni amagqirha mawaseke umbutho ukuze ube ngumlomo wawo.   Kwavunyelwana ngokuba amagqirha aza kuvulelwa icandelo lawo ezikliniki apho aya kunikwa amagumbi okuxilongela abantu babo.  Ivaliwe inkomfa.            


Amagqirha abuye evuya ukuba likhona ithemba lokuba nabo baza kwaziwa, banikwe indawo yabo nguRhulumente. 


Iqulunqwe nguMathandekhitshini








Intetho kaMongameli Thabo Mbeki yomhla we 9 kuFebruwari 2007, i "State of the Nation Address."


Nkosikazi, Sithethi SePalamente noMgcini-sihlalo;





Ndiyavuya ukuxela ukuba ngokubhekiselele kwesinye nesinye sezi zibophelelo, urhulumente uthe gqolo ukusebenza nzima ukuqinisekisa ukuba iinjongo zesizwe ziyafezekiswa.


Ngomlinganiselo ongaphezu kwe 4,5% , isantya sokunyuka kuqoqosho lwethu kule minyaka mibini inesiqingatha igqithileyo sifikelele kowona mgangatho uphezulu okoko safumana ulawulo lwethu lwentando yesininzi ngo 1994. Utyalo-mali kuqoqosho, olwenziwa zizo zozibini izigaba zikawonke-wonke nezisecaleni belusoloko lunyuka kangange 11%, lo gama inkcitho-mali iyonke eyenziwe kwiziseko zesigaba sikawonke-wonke inyuka ngomlinganiselo we 15, 8% ngonyaka. Namhlanje, utyalo-mali oluqingqiweyo njengobungakanani ekhulwini beMveliso iyonke yasekhaya (GDP.) - malunga ne 18.4% lukuwona mgangatho uphezulu ukusuka ngo 1991.


Inani labantu abaqeshiweyo liye linyuka kangangesiqingatha sesigidi ngonyaka kwiminyaka emithathu egqithileyo.





Sibone inkqubela ethe chu ekuphuculweni kwamathuba abantu abaNtsundu kuqoqosho. Ukusuka ekubeni ngabanini bokungaphezulwana nje kwe 3% bemalike yotyalo-mali ye JSE ngo 2004, oku kunyuke phantse kufike ku 5%; yaye nokumelwa kwabantu abaNtsundu kwinqanaba eliphezulu lolawulo kukhule ukusuka kuma 24% olu lawulo lulonke, lwaya kuma 27%. Kodwa kunjalo, kufuneka sihlale sikhumbula ukuba la manani asemancinane ngokungathethekiyo.


Imitsi kwimeko yoqoqosho ibeke imingeni emikhulu ngolona hlobo phambi kwethu. Ukwanda okukhulu okungabuyi mva kwiimfuno zabathengi kubonisa ukukhula okuncomekayo kumanqanaba empilo engcono kuluntu lonke jikelele; yaye nezona projekthi zeziseko ezingoondoqo esiphezu kwazo zinyanzelisa amagalelo amakhulu ezibonelelo noomatshini bokwenza.


Kodwa isiphumo sokuzinikela nokwamkela kurhwebo lwamazwe-ngamazwe sibonisa ukuba asiphumelelanga ukwakha ikhono lokuvelisa iimpahla eziphambili nezo esezilungele ukusetyenziswa eziyimfuneko elizweni lethu.





ISINQANDAMATHE SILITSHISILE ITYOTYOMBE


SANDI KWANHOO


Umfazi ominyaka ingama-23 uye watsha kanobomi emva kokuba ityotyombe lakhe lintumekwe sisinqandamathe sakhe emva kokuxabana kwabo.Ivumba lokutsha, ubumpahlana obutshileyo nesitya sokuhlambela kuphela kwezint eziseleyo kweli tyotyombe emva kwamalangatye angolwesiHlanu ngentsimbi yesithandathu ekuseni. URachael Van Schalkwyk ebexheleke emoyeni akukhumbula ukuba udade wabo ebevaleleke kuloo malangatye.


“Indoda ithile ikwazile ukophula amacangci etyotyombe ngomhlakulo yazenza idini yangena kuloo malangatye ayelephuza ngokungenalusizi.Umnyango wawuvalwe mba. Udade wethu waxhuma wagqotsa ukuza kum. Ndambona kwantlandlolo ndathatha ibhatyi endandiyinxibile ndamcima ngayo.Utshe kakhulu nasebusweni unezilonda. Isinqandamathe sakhe naso sabaleka sinezilonda zokutsha entloko nasezingalweni”


Abekhaya bathi obu buhlobo sekungamatyeli amaninzi buchithwa. Esi sibini kungona sisanda kubuyelana. Isithethi samapolisa uSergio De Kock uthe abekhaya nabamelwane bancedisana ukucima loo mlilo basindisa eso sibini phambi kokufika kwezicima-mlilo. Esi sibini sisiwe eKimberley Hospital Complex apho bathe banyangelwa ukutsha ezandleni, ebusweni nasemilenzeni. Bobabini bakwimeko encumisayo.Kubekwe amapolisa esibhedlele ukuba agade indoda eminyaka ingama-27.


uDe Kock le ndonda ibanjwe ngamapolisa asemoyeni ngentsimbi yesibhozo ekuseni. Umrhanelwa uza kuvela kwinkundla kamantyi eKimberley kungentsuku zatywala. UDe Kock wongeze ngelithi amapolisa ecandelo lezinja enza uphando ngonobangela walo mlilo.Iziphumo ziya kuthunyelwa kubacuphi


USophie Van Schalkwyk ebekhathazekile kuba intombi yakhe iya kuphuma esibhedlele ingenakhaya. Iingubo zakhe nezinye izinto zomandlalo asazibhatalayo zonke zitshe kuloo mlilo.Uthi ubulela uThixo kuba umzukulwane wakhe wayengalelanga nabazali bakhe ngolwesiHlanu. Icawa yanaDatshi, Amapolisa newomens` Network zinikezele ngokutya nempahla yokunxiba.





DFA : Mvulo Agasti 3 2009





Abahlali badikiwe yeyokosa ngathi batye inyama yehagu zizithembiso zomlomo ezenziwa esidlangalaleni zinkokheli zopolitiko ezingazalisekiswayo.


Ucinga ukuba kwakuze kubekho utshintsho kwiziphumo zebanga leshumi eMpuma Koloni.


Kukangaphi ufunda emaphepheni ngokusilela kweSebe lezeZindlu kweli loMzantsi Afrika ekuphuhliseni isimo sentlalo?


Umbane wona lo unyuka imihla nezolo phofu indawo ezininnzi azikabi nawo siwulibalelani?


Le mali ingaka inikwa abantwana bethu, ibakhuthaza ukuba mababe ngathi bayazala endaweni yokufunda bazisebenzele, uyithini?





Kudala sijonge enkalweni akukho tshintsho, sisathenjiswa imihla nezolo.


Intetha ethi “ukuthetha ayisikokwenza” ithi tha engqondweni yam qho xa ndibhala inqaku.


Masilibale ngo Jacob Maronga we Eskom owamnkela izigidi ezihlanu ngonyaka, ze anyuselwe umvuzo ngamashumi ababini anesihlanu epesenti.


Uthini ngesiqebheyi nesiqendu saseLand Bank apho izigidi ngezigidi zemali zokuphuhlisa abalimi zehle ngomlenze?.


“Kungaqhuma kubasiwe” le misadulo noqhankqalazo olwenziwa ngabahlali ithi badikwe yeyokosa, bathi maxhalanga sidleni, ingase yehle eyehlayo yenyuke eyenyukayo, kwanele zizithembiso zomlomo. Kanti kwakude kube nini silinde inkonzo zokuphuhlisa impilo yabahlali.


Abahlali badikiwe yeyokosa ngathi batye inyama yehagu zizithembiso zomlomo ezenziwa esidlangalaleni zinkokheli zopolitiko ezingazalisekiswayo.





UThamsanqa Gebe, umQwathi, uneshibhini kwenye yeelokishi zaseMonti. Uthandana noDora ongunobuhle waseMonti kunye noNomathamsanqa oyinesi. Wenzakalisa uNomathamsanqa kuze kufuneke ukuba athabathe isigqibo sokutshatha kwangelo thuba. Isigqibo asithabathileyo asamkelekanga ngokufanayo kwezi ntokazi zimbini. UThamsanqa ukwasebenza kwiifem ngeefem zeli laseMonti ze ahlangane neendidi ngeendidi zeengxaki zokuphangela kufuneke ukuba azikhuphe kuzo ngeendlela ezingasoloko zamkelekile kuwonkewonke. Ishishini lakhe liyabhanga emva kokuba etshatile kuze kufuneke nalapho athathe izigqibo ezilumezayo.





Abantu abatsha bangayonwabela kakhulu le ncwadi kuba nangona zilusizi nje ezinye izinto ezenzekayo ziyafundisa. Umbhali wale ncwadi ubakhe ngendlela eyenza ukuba elowo nalowo abe nomchasi wakhe, umzekelo uThamsanqa noRubin, uDora noNomathamsanqa. Umlinganiswa ngamnye kulo mbhali unento ayimeleyo. Bakhiwe kakuhle aba balinganiswa kuba akukho namnye ongucalanye ngokokude akruqule. Abalinganiswa bathunywe ngumbhali ukuze babonise iindlela –ndlela zokusukuzana kwabantu abatsha, amabhinqa odwa ngezawo, amadoda odwa ngezawo kwakunye noluchwe lweentombi nabafana. Mamela apha ke khe ndikurhabulise, “Nonsense! Uyabona Thamsanqa, ungabe uphinde undithethele imfitshimfitshi maarn. Andithanga nqa kukuhlala apha. Ngubani lo umenya ngaye phakathi kwabantu? Uyakwazi ukuzibona ububhetele ngam? Le nto ndayichola inamaxolo entanyeni…”





Enye into evezwa yile ncwadi ziindidi zobusela ezenziwa emsebenzini, umthetho nezazela zithatha indawo

Ndigqiba kufumana isms evela kuNomsa endixelela ukuba ndiza kuwelwa ngumqa esandleni ndifumane ibhasari ekudala ndiyifuna yokufunda izifundo zeIT kwiDyunivesithi endithanda ukufunda kuyo. Konke oku uthi ukuve ngoBhuti wakhe osebenzela inkampani yeIT yakwaNdunge. Kodwa ndingathini ikhe ndayifumana! Ndingafundela ukuzaphula.Phofu mandilinde nje ungomso ndifumane iindaba zam. Hayi kodwa madilinde ngokufundela uvavanyo lwam lwangomso.Kuselithuba onke la manqaku ndiwafunayo ukuze ndiphumelele ndinganawo xa nje ndinokuyicwangcisa kakuhle indlela endisebenzisa ngayo ixesha.Kuthiwa ii-ofisi ezinceda koku zikhona kwisebe lezeMfundo kwisithili sam.Ngomso ndiya khona ndakugqiba ukubhala olu vavanyo.








JUNI /EYESILIMELA 2009


IZINTO ENDIZAKUZENZA


10 Mvulo:                                 	Ndiya kwithala leencwadi ukuphuma kwesikolo


12 Lwesithathu:	Ndiyakubukela ibhola ekhatywayo


1 4Lwesihlanu:                                          Ndiya eSinema ukuya kubukela umboniso bhanya-bhanya


IZINTO EZIYE ZANDONWABISA


18 Lwesibini:                                              Ndiye ndonwabela usuku lokuzalwa lomhlobo wam


20Lwesine:                                                 Ndiye ndakhutshwa ngumama wam nabantwana basekhaya saya       


                                                                       Edolophini sathengelwa iimpahla


IZINTO EZIYE ZANDIPHATHA KAKUBI


21 Lwesihlanu:                                           Ndiye ndabukela umntwana wesikolo egilwa yimoto


23 Cawa:                                                     Ndiye ndangxoliswa kabuhlungu ngutata wam ngenxa        


                                                                   okonqena ukuya eCaweni





UMYALEZO OTHUNYELWA NGE-IMEYILE


IVELA KU:siso@uvelo.co.za


IYA KU: � HYPERLINK "mailto:nana@gmail.com" �nana@gmail.com�


ABANYE ABANTU ETHUNYELWA KUBO (CC): � HYPERLINK "mailto:senzo.memani@yahoo.com" �senzo.memani@yahoo.com�


ISIHLOKO: Intlanganiso yabacebisi (subject advisors)


UMYALEZO:


Bacebisi besiXhosa kwizithili zonke zephondo


Oku kukukhumbuza ngentlanganiso yesiqingatha sonyaka enkcukacha zayo zimi ngolu hlobo.


UMHLA: 17 ukuya kwi 18 Juni 2009


INDAWO: Mphekweni Beach Resort


IXESHA LOKUQALA: Intsimbi yeshumi entloko


Enkosi


Tholelegqwirha Mangaliso








ISISULU!     ISISULU!!      ISISULU!!!


Sihleli sodwa


Iimpahla ziyalahlwa – zitapele kwimpahla yexabiso ngemalana engephi.





Ngxama okanye uya kuqabuka sekophulwe


                               Koshiywana ngotyefezo: 


Nini?


                                                                                       NgoMgqibelo wama23-30 Epreli 2009 xa iimpahla zisekho.


                                                                                        Phi? 


KwaNothenga Stores eQonce





Amaxabiso athotywe nge50% 


Ezamadoda: iibhulukhwe, iijezi, izihlangu neehempe.


Abafazi: izishweshwe, iidyasi, izihlangu iijezi neelokhwe.


Abantwana: Izihlangu zesikolo, iibhulukhwe ezingwevu nezimnyama, iihempe ezimhlophe, iijezi izihlangu kunye neminqwazi yewulu. 











Abakhwetha: Iingubo ezimhlophe, ezibomvu neeragi 


Kukho nebhaso kubantu abathenge ngaphezu kweR1000. Yiza uzibonele, yiza uzithathele ngokwakho.  





Khawuleza isisulu sihleli sodwa!


Washiywa! Walala! Wasala








      


BAFANA BAFANA BOOKSTORE


  Iincwadi ZONKE zesiXhosa!!!    Khawuleza isisulu siyaphela!!!





NOVELI!!!     DRAMA!!!    AMABALI AMAFUTSHANE!!! ISIHOBE!!!


Ababhali ngooMpondo-zihlanjiwe!! Ingqanga-ngqanga zentetho yesiXhosa.


WALALA      WASALA!!!      EVUKA’MVA… YEHA-A-A-A!!!


Thenga iincwadi ezilishumi, unikwa incwadi ibe nye mahala. 


UNcuthu maZangwa!  NguWashiywa noWashiywa!





Tsalela: 0860 903 903                                 Feksi: 011 903 9033


�






MZANTSI FO SHO








WAMKELEKILE KWILIZWE LEENTLANGA NGEENTLANGA





Gxoth’ikat’eziko ngokuba ngumkhokeli wabakhenkethi





Ngomso sikhab’ibhola indebe ka2010 isemnyango 





Khasa! Ugaqe!! Uhambe-e-e-e!!





Uyakwazi ukuthetha ezilwimi: Isingesi, Isifrentshi, Isijamani neSiphuthukezi 





Ungabi naxhala lukhona uqeqesho








LO MSEBENZI NGOWAKHO! KHAWULEZA





YIZA EKONENI YEBREE STREET NEVANDER WALT EGOLI


Ufune  USITHEMBELE UMAZI WAZO








ELI PHEPHA LINEMIBUZO ELISHUMI


ICANDELO A


Umbuzo 1 no 2 ibuzwe kwimibongo engafundiswanga. Khetha ube MNYE kuPHELA..


Umbuzo 3 ukuya ku6 yimibongo efundisiweyo. 


Khetha ube MNYE phakathi ko –3 no 5 


Ubuye ukhethe ube MNYE phakathi ko 4 no 6





IYONKE IMIBUZO OYIPHENDULA KWELI CANDELO MITHATHU


Umbongo ongafundiswanga�
Imibongo efundisiweyo


Phendula  imibuzo emibini kuphela omde nomfutshane�
�
Khetha 1 kule�
Khetha 1 kule�
Khetha 1 kule�
�
1�
2�
3�
4�
5�
6�
�
1�
2�
3�
4�
5�
6�
�
1�
2�
3�
4�
5�
6�
�



CANDELO B: INOVELI


Phendula umbuzo 7 okanye umbuzo 8


Ukuba ukhethe u-7 apha phendula umbuzo 10 kwiCandelo C


ICANDELO C: IDRAMA


Phendula umbuzo 9 okanye umbuzo 10


Ukuba ukhethe u-9 apha qiniseka ukuba ubuphendule umbuzo 8 kwicandelo B


IYONKE IMIBUZO OYIPHENDULEYO MIHLANU








1.IFOMU YOKUTYUMBA / nomination form


2.IINKCUKACHA ZOMTYUMBI:


    2.1  Igama nefani_________________________________________________________________


    2.2  Iinkcukacha zoqhagamshelwano-----------------------------------------------------------------------------------


    2.2.1   Idilesi�����������������____________________________________________________________________


     2.2.3 Inombolo zemfonomfono: __________________________________________________


              2.2.4 Idilesi ye-imeyl----------------------------------------------------------------------------------------------------


3. I     3. INKCUKACHA ZOMTYUNJWA


3.1        3.1 Mnu/Nksk/Nksz


3.         3.2 Iinkcukacha zoqhagamshelwano


    3.2.1 Idilesi�����������������______________________________________________________________


    3.2.2 Inombolo zemfonomfono:_____________________________________________


            3.2.3 Idilesi ye-imeyl-----------------------------------------------------------------------------------------


3.3      3.3   Iinkcukacha zabantu abanokunika ubungqina ngomtyunjwa


___     _________________________________________________________________________


__         4 Izizathu zokutyumba lowo utyunjwayo kwakunye nenkxaso malunga nesizathu ngasinye.


4.1          4.1 Iimpawu namava obunkokheli ___________________________________________


4.          4.2 IImpawu namava ekubeni ngumzekelo omhle kwabanye


__       _______________________________________________________________________


Uk          ukuthatha inxaxheba kumaqumrhu abafundi okuzonwabisa ezikolweni


__        ________________________________________________________________________


A           Amava okuthatha inxaxheba kwizinto ezichaphazela uluntu ekuhlaleni


__         ________________________________________________________________________


Ab         Abatyumbi bangafonelwa ukuze banike ingcaciso kwimiba engalicacelanga eli qumrhu.


Izi           Izicelo zokutyumba zivalwa ngomhla we-25 kweyeNkanga 2009.


----          -------------------------------------


Int          Intsayino gama yomtyumbi


_________________________________________________________________________


Um          Umhla wokutyumba

